section_heading: Handball-Bundesliga
paragraph_text: Dobre igre posljednjih godina omogućile su mu pristup najjačoj svjetskoj rukometnoj ligi gdje je pod vodstvom hrvatskog stratega Velimira Kljaića nastupao za TuS Nettelstedt-Lübbecke. U Njemačkoj se okitio naslovom prvaka ''2. Handball-Bundeslige'' 2008./09. U svibnju 2010. potvrđen je dolazak ponajboljeg strijelca i, službeno proglašenog, najboljeg desnog beka Druge francuske lige u redove prvoligaša Nantesa. S Nantesom, sezone 2012./13., Škatar uspijeva izboriti dva značajna finala, francuskog Liga kupa i europskog klupskog natjecanja: Kupa EHF.